אהבת ציון
נולדתי בארץ, גדלתי עם הארץ,; אני זוכר אותה משחר ילדותי,; שיחקנו בחולות, בשלוליות המים,; וכשגדלתי קצת ארצי עזבה אותי.; אני זוכר אותה בסומק לחייה; נוסעת על עגלות חציר ריחניות; סלי עגבניות אספתי בשדותיה; אהבתי פרחה בשדה חמניות.; האנשים של אז אשר גידלו אותנו; איפה אתם עכשיו? איפה אתם היום?; איפה אותה חמה, אייה אותה השמש?; איפה אותה הארץ ואותו חלום?; את ארץ ישראל אשר היתה שלנו; לקחו הקבלנים, קנו המתווכים,; לקחו לנו אותה כמה רוכלי סידקית; וקבלני עפר וסוחרי שטיחים.; גם העברית שלה, אותה למדנו יחד; כבר שכחה מילים כמו תלם וחריש,; וגם האהבה, אשר יפתה כמו זמר; כן, גם האהבה עומדת על הכביש.; היום אני נדהם לראות איך סוחריה; מוכרים בשוק את כל דיבשה וחלבה; כמו בין זיכרונות אני בין ארגזיה; עוד מחטט למצוא עגבניה טובה.; עודני מתכופף אל ארגזי השסק; לחוש עוד את הטעם שכמעט אבד; מביט בפרצופים ומחפש עיניים; אשר יגידו לי:  אתה אינך לבד.; אני רוצה לצעוק אני רוצה לקרוא לה; לארץ ישראל:  נשארת אהובתי!; אם את רוצה לחיות, אם את רוצה לברוח; אם את רוצה לחזור - אז קחי אותי!; 